|  |  |  |  |  |  |
| --- | --- | --- | --- | --- | --- |
| cali | | |  |  | |
| «Διαμορφώνοντας υγιείς σχέσεις ανάμεσα στα φύλα» Αγωγή Υγείας ΔΔΕ Α΄ Αθήνας/ Χιόνη Μαρία | | |  | Θεματική:  Ζω καλύτερα - Ευ ζην  Υποθεματική:  Σεξουαλική διαπαιδαγώγηση  Απευθύνεται σε μαθητές/μαθήτριες:  ΣΤ΄ Δημοτικού  Α΄-Γ΄ Γυμνασίου  Διάρκεια στο τετράμηνο:  1 εργαστήριο/2 ώρες | |
|  | | |  |  | |
| **Περιγραφή (50-100 λέξεις)** To πρόγραμμα με τίτλο «Διαμορφώνοντας υγιείς σχέσεις ανάμεσα στα φύλα» είναι ένα δίωρο εργαστήριο ευαισθητοποίησης μαθητών/τριών σε ζητήματα σεξουαλικής Αγωγής. Το περιεχόμενο βασίζεται στη θεματολογία της Περιεκτικής Σεξουαλικής Αγωγής (Comprehensive Sexuality Education). Η Περιεκτική Σεξουαλική Αγωγή είναι μία προσέγγιση της Σεξουαλικής Αγωγής η οποία βασίζεται στα δικαιώματα και επικεντρώνεται στο φύλο. Έχει ως στόχο να εφοδιάσει τους εφήβους με γνώσεις, δεξιότητες, στάσεις και αξίες που θα τους ενδυναμώσουν στο να αναπτύξουν μία θετική οπτική της σεξουαλικότητάς τους καθώς αναπτύσσονται συναισθηματικά και κοινωνικά. Η σεξουαλική αγωγή είναι ζωτικής σημασίας για την επίτευξη μερικών στόχων της αειφόρου ανάπτυξης (SDG’S) και κυρίως του τέταρτου στόχου (SDG4) που αφορά στην ποιοτική εκπαίδευση. **Στοχευόμενες δεξιότητες** **Δεξιότητες- 1ος κύκλος**  Δημιουργικότητα, Επικοινωνία, Κριτική Σκέψη, Συνεργασία  **Δεξιότητες- 2ος κύκλος**  Αυτομέριμνα, ανθεκτικότητα, ενσυναίσθηση και ευαισθησία, κοινωνικές δεξιότητες, οργανωτική ικανότητα, πολιτειότητα, προσαρμοστικότητα, πρωτοβουλία, υπευθυνότητα  **Δεξιότητες- 3ος κύκλος**  Ασφαλής πλοήγηση στο διαδίκτυο  **Δεξιότητες- 4ος κύκλος**  Επίλυση προβλημάτων, κατασκευές, μελέτη περιπτώσεων, στρατηγική σκέψη **Δραστηριότητες**  Το περιεχόμενο του εργαστηρίου μπορεί να εφαρμοστεί ανάλογα με τις ανάγκες της σχολικής μονάδας και τις δεξιότητες του ατόμου/των ατόμων που θα αναλάβουν την υλοποίησή του. Χρειάζεται από την πλευρά του συντονιστή/στριας να αισθάνεται άνετα με το θέμα, να γνωρίζει τη δυναμική στη διεργασία ομάδας, να δείχνει ψυχραιμία και να διαθέτει χιούμορ. Επίσης να αξιοποιεί την παραμικρή ευκαιρία που θα του δοθεί για να δουλέψει το θέμα από ποικίλες οπτικές. Μπορούν να αξιοποιηθούν και μελέτες περίπτωσης αν τυχόν ανακύψει ανάγκη στην ομάδα 1ο εργαστήριο (2 ώρες) Αρχικά αποστέλλεται γράμμα στους γονείς και κηδεμόνες των συμμετεχόντων μαθητών/τριών (έντυπο επιστολής για γονείς). Το δίωρο εργαστήριο περιλαμβάνει μικρή γνωριμία, και διατύπωση προσδοκιών. Στη συνέχεια συζήτηση σε μικρές ομάδες με τρία ερωτήματα και υποστηρικτικά τη θεματολογία της συμπεριληπτικής σεξουαλικής αγωγής (φύλλο εργασίας στα ελληνικά και στα αγγλικά) :   * αν έχω μιλήσει σε κάποιον για θέματα που αφορούν στον έρωτα/sex * σε ποιον τα λέω/σε ποιον δυσκολεύομαι να τα πω * τι με δυσκολεύει και τι μου είναι εύκολο να συζητήσω   Μετά γίνεται παρουσίαση των συζητήσεων των μικρών ομάδων στην ολομέλεια. Όταν ολοκληρωθεί η παρουσίαση, ο συντονιστής/στρια, με τη βοήθεια των σημειώσεων που έχει κρατήσει κατά τη διάρκεια την παρουσίασης της κάθε ομάδας, επικεντρώνει στα σημεία που θεωρεί σημαντικά για την ολομέλεια. Φωτίζει διαστρεβλώσεις, μύθους, στερεότυπα, στίγμα, αορατότητα, διακρίσεις. Ακολουθεί παραγωγή προϊόντος και ποιοτική αξιολόγηση (έντυπο φύλλο αξιολόγησης). Επιπλέον έχει δημιουργηθεί οδηγός με τα αναλυτικά βήματα του εργαστηρίου (έντυπο οδηγός εκπαιδευτικού) για τους συντονιστές/εκπαιδευτικούς και λίστα με ενδεικτική βιβλιογραφία.  Η μεθοδολογία της διεργασίας κάθε ομάδας/τάξης είναι μοναδική και σε κάθε εργαστήριο είναι διαφορετικά τα σημεία που θα αναδειχθούν και θα διασαφηνιστούν ως απάντηση στις ανάγκες της.  Με την ολοκλήρωση της διαδικασίας προβλέπεται η παραγωγή προϊόντων, αποτέλεσμα ομαδικής εργασίας μαθητών/τριών (χάρτα, αφίσα, βιντεάκι, συνθήματα, πανώ, παιγνίδια κλπ), αξιοποίηση της μεθόδου peer education (εκπαίδευση ομοτίμων-οι μαθητές εκπαιδεύουν τους συμμαθητές τους) για την εκπαίδευση των μη εμπλεκόμενων με το εργαστήριο μελών της μαθητικής κοινότητας και μία ημερίδα αφιερωμένη στη σεξουαλική αγωγή για εκπαιδευτικούς και γονείς με την παρουσίαση του υλικού και τη πιθανή συμμετοχή προσκεκλημένων ειδικών. **Προσαρμογές για εμποδιζόμενους μαθητές** Το προτεινόμενο πρόγραμμα προβλέπει διαφοροποιήσεις στην προσέγγιση ή διευκολύνσεις ώστε να μπορεί να συμμετέχει το σύνολο της σχολικής τάξης ανεξαρτήτως μαθησιακού, κοινωνικού-πολιτισμικού υποβάθρου ή ειδικών εκπαιδευτικών αναγκών ή/και αναπηρίας. Σε κάθε περίπτωση έχει προηγηθεί με σημείωμα η ενημέρωση των γονέων και κηδεμόνων για τη διεξαγωγή του εργαστηρίου/ων. Επίσης υπάρχει συνεννόηση με τη Διεύθυνση του σχολείου και/ ή με τον υπεύθυνο εκπαιδευτικό της τάξης για την ύπαρξη τυχόν ζητημάτων ούτως ώστε να δοθούν οδηγίες για διαφοροποίηση ή διευκόλυνση. Πχ δίνεται η δυνατότητα επαφής με τη δημιουργό ή η λίστα με τους φορείς υποστήριξης για οποιαδήποτε ιδιαίτερη συνθήκη. **Επέκταση**Το εργαστήριο μπορεί να πραγματοποιηθεί οποιαδήποτε περίοδο κατά τη διάρκεια του σχολικού έτους. Θα μπορούσε να αξιοποιηθεί όμως και για την υποστήριξη ειδικών Ημερών όπως η Παγκόσμια Ημέρα Χρήσης Προφυλακτικού (13 Φεβρουαρίου), η Πανελλήνια Σχολική Ημέρα κατά της Βίας στο σχολείο (6 Μαρτίου), η Ευρωπαϊκή Ημέρα για την Προστασία των Παιδιών ενάντια στη Σεξουαλική Εκμετάλλευση και τη Σεξουαλική Κακοποίηση (18 Νοεμβρίου), η Παγκόσμια Ημέρα για το AIDS (1 Δεκεμβρίου), κλπ**Αξιολόγηση** Η ποιοτική αξιολόγηση μέσω ερωτηματολογίου αφορά στους μαθητές/τριες και στο εκπαιδευτικό προσωπικό από τον ρόλο που συμμετέχει στη διαδικασία. Είτε δηλ. ως παρατηρητές/τριες, είτε ως συντονιστές/τριες της ομάδας. Στην περίπτωση των συντονιστών/στριών λειτουργεί ως αυτοαξιολόγηση. |  | | | **Σύνδεση με το Π.Σ:** Το εργαστήριο συμβάλλει στον εμπλουτισμό και την εξέλιξη των διδακτικών στόχων του Προγράμματος Σπουδών ενδυναμώνοντας τον ρόλο των μαθητών/τριών ως ενεργών πολιτών ενημερωμένων με γνώσεις και κατάλληλες δεξιότητες σε θέματα δικαιωμάτων, αποδοχής της διαφορετικότητας, αποφυγής του στίγματος και επίγνωσης της αορατότητας. Δύναται να ενταχθεί σε ενότητες μαθημάτων όπως της Οικιακής Οικονομίας, της Βιολογίας, της Κοινωνικής και Πολιτικής Αγωγής **Εκτυπώσιμο Υλικό** -Φύλλα εργασίας  - Φύλλο αξιολόγησης μαθητή/τριας  - Επιστολή για τους γονείς **Απαραίτητοι Σύνδεσμοι****Οπτικοακουστικό υλικό****Διαδραστικό υλικό****Υποστήριξη εκπαιδευτικού** **Οδηγός**  Ανάρτηση Οδηγού/υλικού για τον/την εκπαιδευτικό  **Επιμόρφωση**  Θα λειτουργούσε υποστηρικτικά να γίνεται παρουσίαση του Οδηγού στους/στις εκπαιδευτικούς που ενδιαφέρονται να υλοποιήσουν το προτεινόμενο υλικό από τη δημιουργό του.  **Φυσική παρουσία**  Το εργαστήριο μπορεί να υποστηριχτεί από τη δημιουργό και εκπαιδεύτρια στην περιοχή της Αττικής ή η ίδια να εκπαιδεύσει εκπαιδευτικούς σε άλλες περιοχές της χώρας. |